"Setswana Puo ya Gae (HL)/P1 10 DBE/Ngwanaitseele 2016 NSC 4.3 Fetolela polelo e e latelang go kganetso mo bontsing. Tsena ka go itshepa. (2) 4.4 Puo ya mmele ya barutwana ba, e senola eng? (2) 4.5 Ke sediriswa sefe sa thuto se barutwana ba tshwanetseng go se dirisa, mme ba sa se tshwara? Naya se le SENGWE fela. (1) 4.6 A go ya ka wena seemo sa phaposiborutelo e, se siametse go ruta le go rutiwa? Tshegetsa karabo ya gago ka lebaka. (2) [10] POTSO 5 Buisa temana e e latelang, mme morago o arabe dipotso. SETLHANGWA F 1 A leba tshupanako pele a re: 'Mogatsake o fetetse kwa Hoopstad ka merero ya tiro, mme o solofeditse go tla go ntsaya ka ura ya bone'. O ne a mo lotlegela jaaka a ne a swelwa ke batsadi a sa le mmotlana, mme a godisiwa ke ba losika ka go refosana. Bangwe ba ne ba mmogisa a ba a inaya naga. La bofelo a ipona a fetogile ngwana wa mo mebileng. 5 2 E rile a le dingwaga di le lesomethataro, a iponela tiro kwa lelapeng la ga rre le mme Greenhoff, ba Maesimane. O ne a nna kwa kamoreng e e ka kwa morago mo segotlong sa Maesimane jaaka bommaarona ba ne ba dira mo metlheng ele e go neng go direlwa basweu fela mo digaising tsa bona. 3 O ne a tswelela go tlhalosa jaaka bathapi ba gagwe ba ne ba setse ba mo 10 tsere jaaka ngwana wa bona ka ba ne ba ba tlhoka. O ne a ba lotlegela tsa motsing ba neng ba tsamaile go jela malatsi a khunulogo jaaka lelapa kwa setlhakatlhakeng sa 'Mauritius.' 4 Mmawena. E le la ntlha ke palama sefofane, e le la ntlha ke tswela ka kwa ntle ga naga ya gaetsho e bile e le la ntlha ke utlwa monate wa botshelo. 15 [E nopotswe go tswa mo, Ke go jetse eng?, P Tsheole] 5.1 Tlhopha karabo e e maleba ka go kwala tlhaka e e nepagetseng A, B, C kgotsa D. Polelo e e thaletsweng mo meleng 14 le 15 ke … A polelonolo. B polelotswako. C polelopate. D polelwanakutu. (1) Kwalololo e ileditswe Phetla"